PM-किसान सम्मान निधि स्कीम: 20 दिन में 30 लाख किसानों के बैंक अकाउंट में पहुंचे 2000-2000 रुपये?
प्रधानमंत्री किसान सम्मान निधि स्कीम (Pradhan Mantri kisan Samman Nidhi Scheme) के तहत पिछले 20 दिन में 30 लाख और किसानों के बैंक अकाउंट में 2000-2000 रुपये भेज दिए गए. इसके साथ ही इस महीने 8 करोड़ 81 लाख लाभार्थी हो गए हैं. अगर आपके बैंक अकाउंट (Bank Account) में पैसे नहीं आए हैं तो अपना रिकॉर्ड चेक कर लें कि कहीं उसमें गलती तो नहीं है. क्योंकि इस साल नवंबर तक करीब पौने दो करोड़ और किसानों को पैसा मिलने की संभावना है. यानी अभी पैसे आने की संभावना खत्म नहीं हुई है.